หุ้น25ม.ค.ปิดลบ 4.51 จุด
หุ้นไทย25ม.ค.ยังปรับตัวลดลง ปิดที่ 959.17 จุดลดลง 4.51 จุด มูลค่าการซื้อขาย 40,703.65 ล้านบาท
25 ม.ค. 2554

หุ้นไทย25ม.ค.ยังปรับตัวลดลง ปิดที่ 959.17 จุดลดลง 4.51 จุด มูลค่าการซื้อขาย 40,703.65 ล้านบาท 
ดัชนีหุ้นไทยปิดตลาดวันนี้ที่ระดับ  959.17 จุดลดลง4.51 จุดหรือ 0.42 % โดยระหว่างวันดัชนีลงไปต่ำสุดที่ 950.61 จุดและสูงสุดที่ระดับ 972.72 จุดด้วยมูลค่าการซื้อขายทั้งสิ้น ประมาณ 40,703.65 ล้านบาท 
บริษัทหลักทรัพย์โนมูระพัฒนสินระบุว่า  ดัชนีหุ้นไทยยังคงปรับตัวลดลงในวันนี้ โดยมีปัจจัยที่ฉุดดัชนีนอกเหนือจากแรงขายของนักลงทุนต่างชาติคือปัญหาการเมืองที่ขาดเสถียรภาพ และความรุนแรงทางการเมือง ซึ่งวันนี้ จะมีทั้งประเด็นการแก้ไขรธน.วาระ 2  ซึ่งจะเป็นการทดสอบความร่วมมือของพรรคร่วมฯ และการชุมนุมของกลุ่มพันธมิตรและการชุมนุมของเสื้อแดง 
นอกจากนี้ยังมีการบังคับขาย หลังดัชนีฯดิ่งลงแรง โดย 2วันดัชนีลดลงรวม เกือบ 50 จุด   และนักลงทุนสถาบันถือครองเงินสด เพิ่มขึ้น เพื่อรองรับการไถ่ถอนหน่วยลงทุน